Document ID: 31997R1325

KOMMISSIONENS FORORDNING (EF) Nr. 1325/97 af 9. juli 1997 om ændring af forordning (EØF) nr. 2257/92 om gennemførelsesbestemmelser for den særlige ordning for forsyning af Madeira med visse vegetabilske olier
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EØF) nr. 1600/92 af 15. juni 1992 om særlige foranstaltninger for visse landbrugsprodukter til fordel for Azorerne og Madeira (1), senest ændret ved forordning (EF) nr. 2348/96 (2), særlig artikel 10, og
ud fra følgende betragtninger:
I henhold til artikel 2 i forordning (EØF) nr. 1600/92 blev den foreløbige forsyningsopgørelse for visse vegetabilske olier for Madeira for produktionsåret 1996/97 fastlagt ved Kommissionens forordning (EØF) nr. 2257/92 (3), senest ændret ved forordning (EF) nr. 1361/96 (4);
i afventning af en meddelelse fra myndighederne om ajourføring af de pågældende regioners behov og for ikke at afbryde anvendelsen af den særlige forsyningsordning bør der udarbejdes en opgørelse for perioden fra 1. juli til 31. december 1997;
de i denne forordning fastsatte foranstaltninger er i overensstemmelse med udtalelse fra Forvaltningskomitéen for Fedtstoffer -
UDSTEDT FØLGENDE FORORDNING:
Artikel 1
Artikel 1, stk. 1, i forordning (EØF) nr. 2257/92 affattes således:
»1. De mængder, der indgår i den foreløbige opgørelse over forsyning af Madeira med visse vegetabilske olier, for hvilke der indrømmes fritagelse for told ved indførsel fra tredjelande eller ydes støtte ved forsyning fra det øvrige Fællesskab, er for perioden fra 1. juli til 31. december 1997 følgende:
TABELPOSITION
Artikel 2
Uanset artikel 3 i forordning (EØF) nr. 2257/96 fastlægger de portugisiske myndigheder perioden for indgivelse af licensansøgninger for juli 1997. Licenserne udstedes senest den 25. juli 1997.
Artikel 3
Denne forordning træder i kraft dagen efter offentliggørelsen i De Europæiske Fællesskabers Tidende.
Den anvendes fra den 1. juli 1997.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 9. juli 1997.

Labels: 3
17
18
15